90/449/ETY: Komission päätös, tehty 30 päivänä heinäkuuta 1990, siviili-ilmailun sekakomitean perustamisesta



Virallinen lehti nro L 230 , 24/08/1990 s. 0022 - 0024

Suomenk. erityispainos Alue 5 Nide 4 s. 0215

Ruotsink. erityispainos Alue 5 Nide 4 s. 0215



KOMISSION PÄÄTÖS, tehty 30 päivänä heinäkuuta 1990, siviili-ilmailun sekakomitean perustamisesta (90/449/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, sekä katsoo, että valtioiden tai hallitusten johtajat ovat 21 päivänä lokakuuta 1972 antamassaan julkilausumassa todenneet, että taloudellisen kasvun ensisijaisena tavoitteena on oltava elinoloissa esiintyvien erojen lieventäminen ja tämän tavoitteen on toteuduttava parempana elämisen laatuna ja korkeampana elintasona, tässä yhteydessä he pitivät välttämättömänä sitä, että työmarkkinaosapuolten osallistuminen yhteisön taloudelliseen ja yhteiskunnalliseen päätöksentekoon lisääntyy, yhteisön "sosiaalisen toimintaohjelman" yhtenä ensisijaisena toimintamuotona komissio suositteli, että työnantajien ja palkansaajien välistä vuoropuhelua ja yhteistyötä edistetään yhteisön tasolla, sosiaalista toimintaohjelmaa koskevassa 21 päivänä tammikuuta 1974 antamassaan päätöslauselmassa(1) neuvosto mainitsi työmarkkinaosapuolten lisääntyvän osallistumisen yhteisön taloudelliseen ja yhteiskunnalliseen päätöksentekoon yhtenä ensisijaisesti tarvittavista toimenpiteistä, Euroopan parlamentti on todennut 13 kesäkuuta 1972 antamassaan päätöslauselmassa(2), että työmarkkinaosapuolten osallistuminen yhteisön sosiaalipolitiikan toteuttamiseen on toteutettava talous- ja valuuttaunionin ensimmäisessä vaiheessa, talous- ja sosiaalikomitea on 24 päivänä marraskuuta 1971 antamassaan lausunnossa ilmaissut vastaavan mielipiteen, neuvosto on painottanut yhteisön keskipitkän aikavälin sosiaalisesta toimintaohjelmasta 22 päivänä kesäkuuta 1984 antamissaan johtopäätöksissä(3), että eurooppalaista yhteiskunnallista vuoropuhelua on tuettava ja sen yksityiskohtaisia sääntöjä on sovitettava niin, että työmarkkinaosapuolet voitaisiin paremmin ottaa mukaan yhteisön taloudelliseen ja yhteiskunnalliseen päätöksentekoon, perustamissopimuksen 118 b artiklassa määrätään, että komissio pyrkii Euroopan tasolla edistämään työmarkkinaosapuolten välistä vuoropuhelua, joka voi johtaa sopimussuhteisiin, jos osapuolet niin haluavat, olisi täysin tunnustettava lentoliikenneteollisuuden ensisijaiset tavoitteet sellaisen kannattavuus- ja tuottavuustason saavuttamiseksi, jotka tarvitaan sen taloudellisen elinkelpoisuuden varmistamiseksi, ei ainoastaan yhteisön vapauttamistoimenpiteiden kannalta, vaan myös kansainvälisen lentoliikenteen maailmanlaajuisen kilpailun yhteydessä, olisi täysin tunnustettava siviililentoliikenteen alan monimuotoisuus sekä taloudellisen ja kilpailukykyisen tuotteen aikaansaamiseksi tarvittavat toimet, joihin lentoliikenteen harjoittajilla ei ole mitään suoraa vaikutusmahdollisuutta, on tarpeen ottaa huomioon eri talouspolitiikkojen yhteiskunnalliset vaikutukset siviiliilmailun alalla, ja komission yhteydessä toimiva sekakomitea on yhteisön tasolla tarkoituksenmukainen tapa pitää yhteyttä niin, että asianomaiset yhteiskunnalliset ja taloudelliset eturyhmät voivat tarkastella siviili-ilmailun taloudellisia ja kilpailua koskevia tavoitteita sekä elin- ja työolojen kohentamista, ON PÄÄTTÄNYT SEURAAVAA: 1 artikla Perustetaan siviili-ilmailun sekakomitea, jäljempänä "komitea". 2 artikla Komitea avustaa komissiota sellaisen yhteisön sosiaalipolitiikan laatimisessa ja täytäntöönpanossa, jonka tarkoituksena on: - lujittaa yhteisön siviili-ilmailun taloudellista asemaa ja kilpailuasemaa niin eurooppalaisessa kuin laajemmassa kansainvälisessäkin yhteydessä, - kohentaa elin- ja työoloja siviili-ilmailun alalla ja perustamissopimuksen asianomaisten artiklojen perusteella. 3 artikla 1. Edellä 2 artiklassa tarkoitettujen tavoitteiden toteuttamiseksi komitean on: a) annettava lausuntoja tai kertomuksia komissiolle joko tämän pyynnöstä tai omasta aloitteestaan ja, b) lentoyhtiöiden, lentoasemayhtiöiden ja 4 artiklan 3 kohdassa mainittujen ammatillisten yhdistysten toimivaltaan kuuluvien alojen osalta, - edistettävä vuoropuhelua ja yhteistyötä, - laadittava tutkimuksia, - osallistuttava keskusteluihin ja seminaareihin. 2. Komitea antaa tietoja toiminnastaan kaikille asianomaisille tahoille. 3. Kun komissio pyytää komitean lausuntoa tai kertomusta 1 kohdan a alakohdan mukaisesti, se voi asettaa määräajan, jonka kuluessa lausunto tai kertomus on annettava. 4 artikla 1. Komiteassa on 54 jäsentä, jotka ovat yhteisön jäsenvaltioiden kansalaisia. 2. Paikat jakautuvat seuraavasti: a) 27 paikkaa lento- ja lentoasemayhtiöiden järjestöjen edustajille; b) 27 paikkaa ammatillisten yhdistysten edustajille. 3. Komissio nimeää komitean jäsenet: a) 48 jäsentä lento- ja lentoasemayhtiöiden seuraavien työnantaja- ja työntekijäjärjestöjen ehdotuksesta: 1) Lento- ja lentoasemayhtiöiden yhdistykset: - Association of European Airlines (AEA): 13 jäsentä, - European Regional Airlines Organization (ERA): kolme jäsentä, - Association des compagnies aériennes de la Communauté européenne (ACE): kolme jäsentä, - Air Chartered Carrier Association (ACCA): kaksi jäsentä, - International Civil Airports Association - Europe (ICAA): kolme jäsentä. 2) Työntekijäjärjestöt: - Euroopan yhteisön kuljetusammattijärjestöjen komitea: 24 jäsentä. b) kuusi jäsentä komissio nimeää suoraan a alakohdassa mainittuja järjestöjä kuultuaan lentoyhtiöitä edustavien järjestöjen ja lentoasemajärjestöjen ja työntekijäjärjestöjen keskuudesta. Tarvittaessa jäsenet tulevat eri järjestöistä kuin edellä a alakohdan 2 alakohdassa mainitut. 5 artikla 1. Kullekin komitean jäsenelle nimetään varajäsen 4 artiklan 3 kohdassa säädetyllä tavalla. 2. Varajäsen osallistuu komitean kokouksiin, 9 artiklassa tarkoitettuihin työryhmiin tai työhön ainoastaan silloin, kun varsinaisella jäsenellä on este, sanotun kuitenkaan rajoittamatta 9 artiklan määräysten soveltamista. 6 artikla 1. Komitean jäsenten ja heidän varajäsentensä toimikausi on neljä vuotta. Heidät voidaan nimetä uudeksi toimikaudeksi. 2. Jäsenet tai varajäsenet, joiden toimikausi on päättynyt, jatkavat tehtävässään, kunnes heidän seuraajansa nimetään tai heidän toimikautensa uusitaan. 3. Jäsenen tai varajäsenen toimikausi päättyy ennen kuin neljä vuotta on kulunut, jos jäsen eroaa tai kuolee tai jos jäsentä ehdottanut järjestö tai yhdistys pyytää, että hänen tilalleen nimetään uusi jäsen. Hänen seuraajansa nimetään jäljellä olevaksi toimikaudeksi 4 artiklan 3 kohdassa määrättyä menettelyä noudattaen. 4. Tehtävien hoitaminen ei oikeuta palkkioon. 7 artikla 1. Komitea valitsee joka toinen vuosi jäsentensä keskuudesta läsnä olevien jäsenten kahden kolmasosan enemmistöllä ja kussakin ryhmässä yksinkertaisella enemmistöllä puheenjohtajan ja varapuheenjohtajan. Puheenjohtaja ja varapuheenjohtaja valitaan vuorotellen kahden 4 artiklan 3 kohdassa mainitun järjestö- tai yhdistysryhmän edustajien keskuudesta. 2. a) Puheenjohtaja tai varapuheenjohtaja, jonka toimikausi on päättynyt, jatkaa tehtävässään, kunnes hänen tilalleen nimetään uusi puheenjohtaja tai varapuheenjohtaja. b) Jos puheenjohtajan tai varapuheenjohtajan toimikausi lakkaa ennenaikaisesti, jäljellä olevaksi toimikaudeksi nimetään uusi jäsen 1 kohdassa määrättyä menettelyä noudattaen asianomaisen ryhmän ehdotuksesta. 8 artikla Komitea perustaa työtään suunnittelemaan ja koordinoimaan työvaliokunnan, jossa on puheenjohtaja, varapuheenjohtaja sekä neljä lisäedustajaa kummastakin 4 artiklan 3 kohdan a alakohdassa mainitusta kahdesta ryhmästä, ja kumpikin ryhmä valitsee omat lisäjäsenensä. 9 artikla Komitea tai sen työvaliokunta voi: a) perustaa avukseen työryhmiä. Se voi antaa jäsenelle luvan ottaa tilalleen työryhmässä nimeltä mainittu edustaja omasta järjestöstään tai yhdistyksestään: edustajalla on työryhmän kokouksissa samat oikeudet kuin jäsenellä, jonka tilalla hän on; b) ehdottaa komissiolle asiantuntijoiden kutsumista avustamaan komiteaa tietyissä töissä. Kunkin 4 artiklan 3 kohdassa mainitun jäsenryhmän mukana voi olla yksi tai useampi asiantuntija, jolla on erityistä asiantuntemusta jostakin esityslistaan merkitystä aiheesta. Tämä asiantuntija osallistuu kokoukseen ainoastaan sen asian osalta, joka on perusteena hänen läsnäoloonsa. 10 artikla Komitea kokoontuu sihteeristönsä kutsusta ja komission pyynnöstä kuultuaan puheenjohtajaa ja varapuheenjohtajaa. Komitea voi kokoontua myös työvaliokunnan aloitteesta yhteisymmärryksessä komission kanssa ja sihteeristönsä kutsusta. Kokousten esityslistalla on aiheita, joita varten komissio pyytää komitean lausuntoa, sekä aiheita, joiden merkitsemisestä työvaliokunta päättää yksimielisesti. Työvaliokunta kokoontuu sihteeristönsä kutsusta kuultuaan puheenjohtajaa ja varapuheenjohtajaa. 11 artikla 1. Komitea on päätösvaltainen, kun kaksi kolmasosaa sen jäsenistä on läsnä. 2. Komitean on toimitettava lausuntonsa tai kertomuksensa komissiolle. Jos lausuntoa tai kertomusta ei hyväksytä yksimielisesti, komitean on toimitettava komissiolle ilmaistut eriävät näkemykset. 12 artikla 1. Komission yksiköt huolehtivat komitean, työvaliokunnan ja työryhmien sihteeristötehtävistä. 2. Komissio huolehtii siitä, että asianomaisten yksiköiden edustajat asiaan soveltuvalta tasolta osallistuvat kaikkiin komitean, työvaliokunnan ja työryhmien kokouksiin. 3. Yksi sihteeristön edustaja kaikista 4 artiklan 3 kohdassa mainituista järjestöistä tai yhdistyksistä osallistuu tarkkailijana komitean kokouksiin. 4. Komissio voi sovittuaan asiasta työvaliokunnan kanssa kutsua muita järjestöjä kuin 4 artiklan 3 kohdassa mainitut osallistumaan komitean työhön tarkkailijoina. 5. Edellä 4 artiklan 3 kohdassa mainitut järjestöt tai yhdistykset voivat ehdottaa enintään kahta tarkkailijaa muista Euroopan maista kuin Euroopan yhteisöjen jäsenvaltioista. 13 artikla Kun komissio ilmoittaa osallistujille, että pyydetty lausunto on luottamuksellinen, nämä eivät saa ilmaista tietoja, jotka ovat tulleet heidän tietoonsa heidän osallistuessaan komitean, työryhmien tai työvaliokunnan työhön sanotun kuitenkaan rajoittamatta ETY:n perustamissopimuksen 214 artiklan määräysten soveltamista. 14 artikla Komissiolla on komiteaa kuultuaan oikeus tarkistaa tätä päätöstä saadun kokemuksen perusteella. Tätä päätöstä noudatetaan 1 päivästä elokuuta 1990. Tehty Brysselissä 30 päivänä heinäkuuta 1990. Komission puolesta Vasso PAPANDREOU Komission jäsen (1) EYVL N:o C 13, 12.2.1974, s. 1 (2) EYVL N:o C 70, 1.7.1972, s. 11 (3) EYVL N:o C 175, 4.7.1984, s. 1